《贺田溪张公迁居》
宋代·罗从彦

华构经营占地灵，浓岚环合数峰青。苟完公子方成室，趋训儿孙已过庭。

岂止一时誇壮丽，定知百世享安宁。顾惟善颂非张老，祇贡汤盘往日铭。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。